รัฐบาลไทย-ข่าวทำเนียบรัฐบาล- “พัชรวาท” คิกออฟศูนย์บรรเทาภัยแล้ง ทส. พร้อมเปิด “Hotline สายน้ำ”: Green Call 1310 กด 4 กด 5 รับแจ้งภาวะน้ำแล้ง มั่นใจพาประชาชนฝ่าวิกฤตแล้งได้
วันอังคารที่ 13 กุมภาพันธ์ 2567
“พัชรวาท” คิกออฟศูนย์บรรเทาภัยแล้ง ทส. พร้อมเปิด “Hotline สายน้ํา”: Green Call 1310 กด 4 กด 5 รับแจ้งภาวะน้ําแล้ง มั่นใจพาประชาชนฝ่าวิกฤตแล้งได้
พล.ต.อ.พัชรวาทฯ รมว.ทส. คิกออฟศูนย์บรรเทาภัยแล้ง ทส. พร้อมเปิด “Hotline สายน้ํา”: Green Call 1310 กด 4 กด 5 รับแจ้งภาวะน้ําแล้ง มั่นใจพาประชาชนฝ่าวิกฤตแล้งได้
วันที่ 12 กุมภาพันธ์ 2567 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิด “ศูนย์บรรเทาภัยแล้ง” พร้อมเปิดสายด่วนรับแจ้งภาวะน้ําแล้งโดยตรง ผ่าน Hotline สายน้ํา หรือ สายด่วน Green Call 1310 ของกระทรวงฯ โดยกด 4 แจ้งเหตุกรมทรัพยากรน้ําบาดาล กด 5 แจ้งเหตุกรมทรัพยากรน้ํา เพื่อร่วมป้องกันแก้ไขปัญหาวิกฤตภัยแล้งที่กําลังจะมาถึง บรรเทาความเดือดร้อนให้กับพี่น้องประชาชนอย่างทันท่วงที เพื่อการบริหารจัดการน้ํากินน้ําใช้ของประชาชนอย่างยั่งยืน โดยมี ร.อ. รชฏ พิสิษฐบรรณกร ผู้ช่วยรัฐมนตรีประจํากระทรวงฯ นายนพดล พลเสน เลขานุการรัฐมนตรีว่าการกระทรวงฯ นายจตุพร บุรุษพัฒน์ ปลัดกระทรวงฯ พร้อมด้วยนายภาดล ถาวรกฤชรัตน์ อธิบดีกรมทรัพยากรน้ํา และนางอรนุช หล่อเพ็ญศรี อธิบดีกรมทรัพยากรน้ําบาดาล พร้อมด้วยเจ้าหน้าที่ที่เกี่ยวข้องจากทั้ง 2 หน่วยงานให้การต้อนรับ ณ ศูนย์บรรเทาภัยแล้ง ชั้น 11 อาคารกรมทรัพยากรน้ํา
พล.ต.อ.พัชรวาท เปิดเผยว่า รัฐบาลได้ให้ความสําคัญกับปัญหาภัยแล้งที่กําลังจะเกิดขึ้นในหลายพื้นที่ของประเทศ จึงได้สั่งการให้จัดตั้งศูนย์บรรเทาภัยแล้ง กระทรวงทรัพยากรธรรมชาติและสิ่งแวดล้อม โดยให้กรมทรัพยากรน้ําและกรมทรัพยากรน้ําบาดาล เป็นหลักในการบูรณาการทํางานร่วมกับหน่วยงานอื่น เพื่อแก้ไขปัญหาความเดือดร้อนของพี่น้องประชาชน บรรเทาภาวะขาดแคลนน้ํา ทั้งนี้ ได้ให้ความสําคัญกับน้ําอุปโภคบริโภค และน้ําเพื่อการเกษตร ตามลําดับ โดยให้มีการเร่งจัดทําแผนปฏิบัติการป้องกันและบรรเทาภัยแล้ง ให้สํารวจและพัฒนาแหล่งน้ําในพื้นที่ต้นน้ําและแหล่งน้ําสาธารณะที่มีศักยภาพ เพื่อให้มีปริมาณน้ําต้นทุนเพิ่มขึ้น สํารวจพื้นที่ขาดแคลนน้ําและจัดทําโครงการพัฒนาแหล่งน้ําบาดาลอันเนื่องมาจากพระราชดําริ รวมถึงจุดจ่ายน้ําบาดาลต้องพร้อมใช้งาน จุดไหนมีปัญหาให้เร่งซ่อมแซม โดยมั่นใจว่าศูนย์บรรเทาภัยแล้งของกระทรวงฯ จะสามารถช่วยเหลือบรรเทาความเดือดร้อนของพี่น้องประชาชนในภาวะภัยแล้งของปีนี้ ได้อย่างมีประสิทธิภาพ และต้องจัดเตรียมแผนระยะยาวเพื่อแก้ไขปัญหาอย่างยั่งยืนด้วย ขอให้ทุกภาคส่วนร่วมมือร่วมใจเพื่อฝ่าฟันวิกฤตภัยแล้งในครั้งนี้ไปด้วยกัน
ด้านการเตรียมความพร้อมรับมือสถานการณ์ภัยแล้ง มีการจัดเตรียมจุดจ่ายน้ําบาดาลเพื่อการอุปโภคบริโภค 607 แห่ง บ่อน้ําบาดาลทั่วประเทศ เฉพาะบ่อราชการ 105,243 บ่อ และบ่อสังเกตการณ์ระดับน้ําบาดาลและคุณภาพน้ําบาดาล 1,956 บ่อ 1,183 สถานี ขณะเดียวกัน กรมทรัพยากรน้ําบาดาลได้เตรียมความพร้อมมาตรการเชิงรุกใน 5 โครงการหลัก ได้แก่ โครงการซ่อมบํารุงรักษาและฟื้นฟูระบบประปาบาดาลเดิม 1,714 แห่ง โครงการเพิ่มประสิทธิภาพระบบน้ําบาดาลด้วยการเจาะน้ําบาดาลเพิ่มเติม ในโครงการระบบประปาบาดาลเดิมที่ปริมาณน้ําไม่เพียงพอต่อความต้องการของประชาชน ในพื้นที่ที่มีศักยภาพน้ําบาดาล 210 แห่ง โครงการเพิ่มน้ําต้นทุนให้กับประชาชนทั้งน้ําอุปโภคบริโภคขนาดใหญ่โครงการพระราชดําริ 12 แห่ง โครงการน้ําบาดาลเพื่อความมั่นคงระดับชุมชน 243 แห่ง โครงการน้ําบาดาลเพื่อการเกษตรด้วยพลังงานแสงอาทิตย์ 336 แห่ง โดยทั้งหมดจะสามารถเพิ่มปริมาณน้ําต้นทุน 36.37 ล้านลูกบาศก์เมตรต่อปี ให้ครัวเรือนได้รับประโยชน์กว่า 73,388 ครัวเรือน